b'\n_START_ARTICLE_\nBernard\n_START_SECTION_\nIzvor imena\n_START_PARAGRAPH_\nIme Bernard izhaja iz nem\xc5\xa1kega imena Bernhard, ki ga razlagajo kot zlo\xc5\xbeenko iz starovisokonem\xc5\xa1kih besed bero, bern\xc2\xa0\xc2\xbbmedved\xc2\xab\xc2\xa0in hart\xc2\xa0\xc2\xbbmo\xc4\x8dan, drzen\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji 823 oseb z imenom Bernard. Ime Bernard je bilo na ta dan po pogostosti uporabe na 183. mestu.\n_START_SECTION_\nZnane osebe\n_START_PARAGRAPH_\nBernard Bizjak (general JLA), Bernard Hinault (francoski kolesar), Bernard Langobardski (francoski kralj), Bernard Vajdi\xc4\x8d (alpski smu\xc4\x8dar), Bernard Strami\xc4\x8d (radijski novinar)\n_START_SECTION_\nPriimki nastali iz imena\n_START_PARAGRAPH_\nIz imena Bernard so nastali priimki: Bernard, Bernardi\xc4\x8d, Bernardini, Berne, Berneti\xc4\x8d, Bernot, Pernhard, Pernar, Pernar\xc4\x8di\xc4\x8d, Pernat, Perne, Perni\xc4\x8d Pernot, Pirnat, Verni\xc4\x8d-\n_START_SECTION_\nZanimivost\n_START_PARAGRAPH_\nBernard je ime ve\xc4\x8d svetnikov. Najbolj znan je sveti Bernard iz Clairvauxa, ki je \xc5\xbeivel od leta 1090 do 1153. Bil je znan pridigar, bogoslovec, mistik, cerkveni politik, imenovan Doctor mellifuus. Postal je prvi opat cistercijanskega samostana v Clairvauxu. Velja za utemeljitelja nove veje benedektincev - cistercijancev (belih menihov).'